钦定古今图书集成/明伦汇编/皇极典/第250卷 > 敬天勤民箴 明朱孟震
## 钦定古今图书集成/明伦汇编/皇极典/第250卷 > 敬天勤民箴 明朱孟震

臣惟“自昔帝王奉天命以抚有六合，匪以崇高富贵能自暇逸，寔惟兢兢焉上承下念，渊衷澈乎元极，深虑周乎幽邃，是以大命远长，而鸿烈昭于万祀。” 矧我皇上握九五之祯符，抚盈成之景运，以上承我祖宗亿万年无疆之统。惟我祖宗祇事之诚，轸恤之泽，光乎往牒。臣发迹草野，谬登仕籍，窃仰窥我皇上至意。“寔惟我祖宗家法，是继是述，应干而昭事靡遑，向离而痌瘝弥切。方驾前烈，垂辉后王，非小臣所能名状。辄不自揣度，敢以瓮天之见，窃效春鹧” 之鸣。臣不胜陨越，谨稽首作箴曰：

“惟皇上帝，降兹下民。作之君师，以奠玉京。玉京嵬峨，
匪以尊贵。曰敬曰勤，时自抑畏。敬之维何？曰惟轸念。
惟天惟民，上敬下勤。民心既得，天眷益殷。在昔圣帝，
于昭令德。敕命奠邦，万世为则。下逮来哲，亦有辟王。
悖之则乱，循之则昌。惟我祖宗，开辟宇宙。一扫群氛，
仰承帝佑。岂不鸿功而心靡宁？岂不骏惠而虑愈精？”
皇皇九关，凛尔顾𬤊。盘盘九土，时惟轸视。精诚存心，
帝训赫赫，云汉昭回。天衷鉴格，蠲租，悯农，圣谕洋洋草泽被润，山岳腾光。迨我世宗，“于昭烈祖。钦天豳风，
垂纶焕组，丕显丕承，以启我皇。民心肆协，天眷乃康。
郊祀凝诚，籍田躬耒。于惟皇心，念哉罔坠。小臣何知，
仰窥圣真。所期曝献，愈敬愈勤。毋曰崇高，渊冰是履。
毋曰治安，朽索是驭。惟命惟怀，自昔靡常。曰敬曰勤，
以保无疆。法宫密席，凝神渊默。我有万机，我惟一德。
勿谓天远，而鉴在兹。勿谓民僝，而或胜予。我敬我勤，
谁其弼我？我敬我勤，谁其替我？其违其庸，度于我衷。
庶几盛治，保于有终。天庥民和，永绥无极。祥风协气，
惟皇之力。尧天舜世”，臣心与游。愿俾刍瞽，少助鸿猷。